**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL darbo sutarties su ASTA DIRGĖLIENE nutraukimo“** **PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – Savivaldybės tarybos sprendimo projektu siekiama nutraukti darbo sutartį su Asta Digėliene, Klaipėdos „Gintaro“ sporto centro direktore, darbuotojos iniciatyva be svarbių priežasčių, skiriant Klaipėdos „Gintaro“ sporto centro direktoriaus pavaduotoją ugdymui vykdyti įstaigos vadovo funkcijas, kol teisės aktų nustatyta tvarka bus paskirtas įstaigos vadovas.

Šio Savivaldybės tarybos sprendimo projekto tikslas – įgyvendinti išimtinę Savivaldybės tarybos kompetenciją dėl švietimo įstaigų vadovų atleidimo iš pareigų Darbo kodekso ir kitų teisės aktų nustatyta tvarka.

**2. Projekto rengimo priežastys ir kuo remiantis parengtas sprendimo projektas.**

2019 m. liepos 23 d. buvo gautas Astos Dirgėlienės prašymas dėl atleidimo iš darbo, kadangi įstaigos vadovė skiriama į Klaipėdos miesto savivaldybės administracijos direktoriaus pavaduotojos pareigas.

Lietuvos Respublikos darbo kodekso 55 straipsnis reglamentuoja darbo sutarties nutraukimą darbuotojo iniciatyva be svarbių priežasčių. Darbo kodeksas numato, kad nutraukiant darbo sutartį šiuo pagrindu, darbdavys ne vėliau kaip paskutinę darbo dieną privalo įforminti darbo sutarties pasibaigimą, taip pat daryti išskaitą atostoginių už suteiktas atostogas, viršijančias įgytą teisę į visos trukmės ar dalies kasmetines atostogas, išieškojimui.

Kol bus paskirtas naujas įstaigos vadovas, reikalinga pavesti pavaduojančiam asmeniui eiti direktoriaus pareigas.

**3. Kokių rezultatų laukiama.**

Priėmus Savivaldybės tarybos sprendimą bus įgyvendinta Darbo kodekse numatyta teisė nutraukti darbo sutartį darbuotojo iniciatyva be svarbių priežasčių.

**4. Sprendimo projekto rengimo metu gauti specialistų vertinimai.** Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nutraukus darbo sutartį su įstaigos vadovu, atsiskaitoma teisės aktuose reglamentuota tvarka.

**6. Lėšų poreikis sprendimo įgyvendinimui.**

Nutraukus darbo sutartį, Astai Dirgėlienei, Klaipėdos „Gintaro“ sporto centro direktorei, bus padaryta išskaita iš jos darbo užmokesčio už 10,48 (darbo dienomis) suteiktą ir viršijančią įgytą teisę, kasmetinių atostogų dienas.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės: bus įgyvendinta Darbo kodekse numatyta teisė – darbo sutarties nutraukimas darbuotojo iniciatyva be svarbių priežasčių.

Numatomos neigiamos pasekmės – nėra.

**PRIDEDAMA:**

1. Klaipėdos „Gintaro“ sporto centro direktorės Astos Dirgėlienės 2019 m. liepos 23 d. prašymo Nr. P24-28 „Dėl darbo sutarties nutraukimo“ kopija, 1 lapas.

2. Klaipėdos „Gintaro“ sporto centro direktorės pavaduotojos ugdymui Aldonos Vaitkienės 2019 m. liepos 23 d. sutikimo vykdyti įstaigos vadovo funkcijas Nr. P24-29 kopija, 1lapas.

3. Teisės aktų išrašas, 1 lapas.

Personalo skyriaus vedėja Inga Gelžinytė-Litinskienė